ઘણા વર્ષો પછી સલેમકોટ પાસેથી પસાર થતી જોયણ નદીમાં ખૂબ પાણી આવ્યુ હતુ. વડગામના બે મોટા તળાવ ફતેગઢનું બલાસર તળાવ અને જ્લોત્રાના કરમાવાદ તળાવ નહેરોથી ના ભરાયા પણ હાલ તો વરસાદી પાણીથી ભરાયા છે. વડગામ પંથકમાંથી પસાર થતી સરસ્વસ્તી નદીમાં નવા નીર આવવાથી મોકેશ્વર ડેમની સપાટીમાં વધઘટ થતી રહી છે. એક સમયે તો ડેમના સાત પૈકી ત્રણ દરવાજા ૨ ફૂટ જેટલા ખોલવાની જરૂર પડી હતી. મોકેશ્વર ડેમની સપાટી ૨૦૦.૫૯ મીટરે પહોંચી છે. ભયજનક સપાટી ૨૦૧.૬૫ મીટર છે. ૭૫૦ ક્યુસેક પાણીની આવક થઈ છે.